## Odluka o utvrđivanju osnovice i stope za obračunavanje doprinosa Privrednoj komori Dalmacije za razdoblje siječanj - ožujak 1991. godine

### NN 5/1991 (11.2.1991.), Odluka o utvrđivanju osnovice i stope za obračunavanje doprinosa Privrednoj komori Dalmacije za razdoblje siječanj - ožujak 1991. godine

# PRIVREDNA KOMORA DALMACIJE

Na temelju člana 41. Zakona o udruživanju u privredne komore i člana
60. i 130. Statuta Privredne komore Dalmacije - Split, Skupština Komore
na VII. sjednici 25. siječnja 1991. godine donosi

## ODLUKU

### o utvrđivanju osnovice i stope za obračunavanje doprinosa Privrednoj komori Dalmacije za razdoblje siječanj - ožujak 1991. godine

Član 1.

Osnovica za obračunavanje doprinosa Privrednoj komori Dalmacije za razdoblje
siječanj - ožujak 1991. godine je za: poduzeća u državnom, društvenom,
zadružnom, mješovitom i privatnom vlasništvu, složene oblike udruživanja
odnosno organiziranja poduzeća i druge pravne osobe koje obavljaju privrednu
djelatnost,

- banke, mješovite banke i druge financijske organizacije,

- zajednice osiguranja i druge oblike udruživanja djelatnosti osiguranja,
ostvareni dohodak iz periodičnog obračuna odnosno završnog računa bez umanjenja
osnovice, oslobođenja i olakšica.

Član 2.

Stopa za obračunavanje doprinosa za članice Komore iz člana 1. utvrđuje
se u visini od 0,25% na osnovicu.

Član 3.

Osnovica za obračunavanje doprinosa samostalnih privrednika Komori je
ostvareni bruto osobni dohodak bez umanjenja po osnovi oslobađanja i olakšica.

Osnovica za samostalne privrednike koji porez plaćaju u paušalnom godišnjem
iznosu je osnovica koju utvrdi nadležni općinski organ za obračun doprinosa
republičkim fondovima.

Član 4.

Ukupna stopa za obračunavanje doprinosa samostalnih privrednika Privrednoj
komori Dalmacije, Savezu udruženja samostalnih privrednika Dalmacije i
udruženjima samostalnih privrednika utvrđuje se u visini od 1,26%.

Član 5.

Doprinos samostalnih privrednika raspoređuje se:

- općinskim udruženjima samostalnih privrednika 51.59%

- Savezu udruženja samostalnih privrednika 28,57%

- Privrednoj komori Dalmacije 19,84%.

Član 6.

Doprinos poljoprivrednih zadruga ustupa se Zadružnom savezu Dalmacije
za obavljanje poslova iz programa rada. Zadružni savez Dalmacije utvrđuje
stopu i osnovicu, te preuzima odgovornosti i obaveze u pogledu naplate
i korištenja sredstava doprinosa.

Član 7.

Mjesečna akontacija doprinosa uplaćuje se na račun kod Službe društvenog
knjigovodštva do zadnjeg dana u mjesecu za tekući mjesec. Ako članica Komore
ne izda u propisanom roku nalog za uplatu doprinosa, Služba društvenog
knjigovodostva će izdati nalog za naplatu doprinosa prema odredbama Zakona
o Službi društvenog knjigovodstva u Republici Hrvatskoj.

Član 8.

Akontacija se utvrđuje:

- za siječanj i veljaču na bazi osnovice iz periodičnog obračuna za
razdoblje I - IX mjesec 1990. godine,

- za ožujak na bazi osnovice po završnom raćunu ze 1990. godinu. Mjesečne
akontacije doprinosa uvećavaju se za koeficijent koji se dobije kada se
masa isplačenih čistih osobnih dohodaka u mjesecu koji prethodi mjesecu
za koji se plaća akontacija podijeli s prosječno mjesečno isplaćenim čistim
osobnim dohocima u razdoblju za koje je sačinjen periodični obračun. Članice
Komore po utvrđenoj obvezi iz periodičnih obračuna za pojedino razdoblje
odnosno završnog računa podnose nadležnoj Službi društvenog knjigovodstva
nalog za uplatu razlike manje uplaćenog doprinosa po obračunu odnosno nalog
za povrat više uplaćenog doprinosa.

Član 9.

Obračun i naplatu doprinosa samostalnih privrednika vrše općinske uprave
prihoda u skladu sa zaključenim ugovorima.

Član 10.

Ovlašćuje se Izvršni odbor Komore da u slučaju zakonske izmjene obračuna
i iskazivanja osnovice za obračun doprinosa Komori izvrši korekciju stope
doprinosa na način da obaveza članice ostane na razini utvrđenoj ovom odlukom.

Član 11.

Ovlašćuje se Izvršni odbor Komore da daje obavezna objašnjenja za provođenje
odredaba ove odluke i da u slučaju potrebe njene pojedine odredbe uskladi
s propisima i primjedbama nadležnih organa.

Član 12.

Ova odluka stupa na snagu danom donošenja, a primjenjuje se od 1. siječnja
1991. godine.

Broj : 01-25/1-91

Split, 25. siječnja 1991.

Predsjednik Privredne komore Dalmacije

**dr. Špiro Gizdić, v. r.**

Odluka, NN 5/1991-141